Raúl Bravo

Raúl Bravo Sanfélix (s. 14. huhtikuuta 1981 Gandía, Valencian maakunta, Espanja) on espanjalainen jalkapalloilija, joka edustaa belgialaista Beerschotia. Hän on pelipaikaltaan vasen laitapuolustaja, mutta on urallaan pelannut myös keskuspuolustajana.

 Ura 
Bravo aloitti jalkapalloilun kotikuntansa Gandían joukkueissa. Kaudella 1996–1997 hän siirtyi Real Madridin junioreihin,El Real Madrid llega a un acuerdo con el Olympiacos para el traspaso de Raúl Bravo Real Madrid. Viitattu 13.7.2007. josta nousi asteittain seuran reservijoukkueeseen Real Madrid B:hen kaudeksi 2001–2002. Edustusjoukkueessa Bravo teki ensiesiintymisensä jo samalla kaudella 6. lokakuuta 2001 ottelussa Athleticia vastaan ja pelasi kausien 2001–2003 aikana yhteensä kahdeksan liigaottelua edustusjoukkueen miehistössä.Ficha del jugador LFP. Viitattu 28.12.2006. Lisää peliaikaa tuli Mestarien liigan alku- ja jatkolohkovaiheissa.

Tammikuussa 2003 Bravo siirtyi lainasopimuksella Englannin valioliigan Leeds Unitediin, mutta pelasi vain viidessä ottelussa. Seuraava kausi 2003–2004 oli Bravon paras Real Madridissa. Hän siirtyi vasemmalta laidalta keskuspuolustajaksi ja pelasi kauden aikana 32 liigaottelussa, joista kaikki avauskokoonpanossa. Sittemmin hän kuitenkin joutui vähemmälle peliajalle johtuen muun muassa brasilialaispuolustaja Roberto Carlosin vahvasta asemasta Real Madridin puolustuksen vasemmalla laidalla.

Kesällä 2007 Bravo siirtyi kreikkalaisseura Olympiakosiin. Tammikuussa 2009 hän palasi Espanjaan tehtyään kauden loppuun asti kestävän lainasopimuksen Numancian kanssa.Llegan los refuerzos de invierno  CD Numancia de Soria. Viitattu 1.2.2009. Kauden 2011–2012 Bravo edusti Rayo Vallecanoa.

Espanjan maajoukkueessa Bravo pelasi 14 ottelua vuosina 2002–2004. Hän oli mukana vuoden 2004 EM-kilpailuissa, jossa hän oli avauskokoonpanossa joukkueensa kaikissa kolmessa ottelussa.Jugadores de la selección  Fútbol en la Red. Viitattu 28.12.2006.

 Lähteet 
 Raúl Bravo Transfermarkt-sivustolla 
 Raúl Bravo National Football Teams -sivustolla 

 Viitteet 

Luokka:Espanjalaiset jalkapalloilijat
Luokka:Vuonna 1981 syntyneet
Luokka:Elävät henkilöt